Domantas Šimkus

Domantas Šimkus (g. 1996 m. vasario 10 d. Šiauliuose) – futbolininkas, saugas. Kviestas į Lietuvos nacionalinę futbolo rinktinę.

Karjera 
Šiauliuose gimęs žaidėjas jaunas būdamas išvyko į Daniją. Atstovavo „Aalborg“ jaunimo komandai.

FK Atlantas 
Nuo 2016 m. atstovavo Klaipėdos „Atlanto“ futbolo klubui. Marškinėlių numeris buvo 11. Klaipėdos „Atlante“ įsitvirtino startinėje sudėtyje ir tapo svarbiu žaidėju. 

Kai 2018 m. vasarą klubas patyrė finansinę krizę, persikėlė į FK Žalgirį.

FK Žalgiris 
Nuo 2018 m. vasaros rungtyniavo Vilniaus „Žalgiryje“. Klube greitai pritapo, atstovavo komandai A lygoje ir Europos taurės rungtynėse. Žaidė ir 2019 bei 2020 m. sezonuose.

Kfar Sabos „Hapoel“ 
Į Kfar Sabos „Hapoel“ klubą (Izraelis) išvykęs žaidėjas pasirašė kontraktą iki 2022 m. vasaros, tačiau Izraelio aukščiausioje lygoje ekipa užėmė paskutinę vietą ir iškrito į žemesnį divizioną. Klubo vadovybė nusprendė atsisakyti brangių legionierių ir 2021 m. liepos 1 d. Domantas Šimkus tapo laisvuoju agentu.

„Səbail“ futbolo klubas 
2021 m. liepos pabaigoje pranešta, kad žaidėjas persikėlė į Azerbaidžaną ir atstovaus „Səbail“ futbolo klubui.

2022 m. vasario 8 d. pasižymėjo pelnydamas įvartį rungtynėse prieš Sumqayıt FK. Po lietuvio smūgio 17 min. „Səbail“ futbolo klubas pirmavo, tačiau antrame kėlinyje įsimušo į savus vartus ir rungtynės baigėsi lygiosiomis 1:1.

NŠ „Mura“ 
2022 m. rugpjūčio mėn. tapo žinoma, kad žaidėjas pasirašė dviejų metų sutartį su NŠ Mura iš Slovėnijos.

2022 m. rugsėjo 2 d. debiutavo Pirmoje lygoje rungtynėse prieš ND Gorica. Šiame mače įvarčių nebuvo pasiekta, rezultatas lygus 0-0.

FA „Šiauliai“ 
2023 m. liepos 5 d. tapo žinoma, kad žaidėjas atstovaus gimtojo miesto FA Šiauliai.

2023 m. liepos 24 d. debiutavo klube A lygos rungtynėse prieš FK Panevėžys.

Statistika 
 A lygos ir Pirmos lygos statistika
PASTABA. Soccerway duomenimis 2019 m. pelnė vieną įvartį, o pagal alyga.lt įvarčių neįmušė nė vieno.

Spalvų reikšmės:
  Ekipa žaidė A lygoje;
  Pirmos lygos ekipa;

Pasiekimai 
Su FK Žalgiris
 A lygos čempionas: 2020 m.
 vicečempionas: 2018, 2019 m.

 LFF taurės laimėtojas 2018 m.

 Supertaurė: 2020 m.

 Gražiausias metų įvartis 2022 m.

Rinktinės 
 U-21 rinktinė
 2015 m. debiutavo U-21 rinktinėje.
2019 m. Europos jaunimo (iki 21 metų) atrankos varžybose žaidėjas buvo išrinktas kapitonu.

 Nacionalinė rinktinė
 Vyrų rinktinėje debiutavo 2018 m. lapkričio 18 d. rungtynėse prieš Rumuniją.

Šaltiniai

Nuorodos 
 alyga.lt svetainė
 SOCCERWAY
 FLASHSCORE
 Transfermarket
 lietuvosfutbolas.lt (arch.)
 Globalsportsarchive

Lietuvos futbolininkai